ΟΡΟΙ ΑΔΕΙΑΣ ΧΡΗΣΗΣ ΓΙΑ ΛΟΓΙΣΜΙΚΟ ΤΗΣ MICROSOFT
MICROSOFT SYSTEM CENTER SERVICE MANAGER 2010 SERVICE PACK 1
Αυτοί οι όροι άδειας χρήσης αποτελούν σύμβαση ανάμεσα στη Microsoft Corporation (ή μία από τις συγγενείς της εταιρείες, ανάλογα με τον τόπο διαμονής σας) και σε εσάς. Παρακαλούμε διαβάστε τους όρους αυτούς. Ισχύουν για το προαναφερθέν λογισμικό, το οποίο περιλαμβάνει τα αποθηκευτικά μέσα στα οποία το λάβατε, εφόσον υπάρχουν. Οι όροι ισχύουν επίσης για τα παρακάτω στοιχεία της Microsoft
•	ενημερώσεις,
•	συμπληρώματα,
•	υπηρεσίες που βασίζονται στο Internet και
•	υπηρεσίες υποστήριξης
για το παρόν λογισμικό, εκτός εάν υπάρχουν άλλοι συνοδευτικοί όροι για τα εν λόγω στοιχεία. Σε αυτήν την περίπτωση, ισχύουν οι συνοδευτικοί όροι.
Εφόσον χρησιμοποιείτε το λογισμικό, σημαίνει ότι αποδέχεστε τους παρόντες όρους. Εάν δεν αποδέχεστε αυτούς τους όρους, μην χρησιμοποιήσετε το λογισμικό. Επιστρέψτε το στον προμηθευτή για επιστροφή χρημάτων ή πίστωση. Για οποιοδήποτε πρόβλημα σχετικά με την επιστροφή των χρημάτων επικοινωνήστε με τη Microsoft ή με τη θυγατρική της Microsoft που είναι αρμόδια για τη χώρα σας, για πληροφορίες σχετικά με την πολιτική επιστροφής χρημάτων της Microsoft. Επισκεφθείτε τη διεύθυνση www.microsoft.com/worldwide. Για την Ελλάδα, καλέστε +30-210-949-9100 ή επισκεφθείτε τη διεύθυνση www.microsoft.com/hellas/default.asp.
Εάν αποδέχεσθε αυτούς τους όρους της άδειας χρήσης, έχετε τα ακόλουθα δικαιώματα για κάθε άδεια χρήσης λογισμικού που αποκτάτε.
1.	ΕΠΙΣΚΟΠΗΣΗ.
a.	Ορολογία παραχώρησης Αδειών Χρήσης.
•	Παρουσία. Δημιουργείτε μια "παρουσία" λογισμικού όταν εκτελείτε τη διαδικασία ρύθμισης ή εγκατάστασης του λογισμικού. Δημιουργείτε επίσης μια παρουσία λογισμικού όταν δημιουργείτε διπλότυπο μιας υπάρχουσας παρουσίας. Οι αναφορές στο λογισμικό στην παρούσα συμφωνία περιλαμβάνουν "παρουσίες" του λογισμικού.
•	Εκτέλεση μιας Παρουσίας. "Εκτελείτε μια παρουσία" του λογισμικού όταν τη φορτώνετε στη μνήμη και εκτελείτε μία ή περισσότερες από τις οδηγίες της. Εάν εκτελεστεί μια παρουσία μία φορά, τότε θεωρείται ότι συνεχίζει να εκτελείται (είτε οι οδηγίες της συνεχίζουν να εκτελούνται είτε όχι) μέχρι να αφαιρεθεί από τη μνήμη.
•	Περιβάλλον Λειτουργικού Συστήματος. "Περιβάλλον λειτουργικού συστήματος" είναι
•	το σύνολο ή τμήμα παρουσίας λειτουργικού συστήματος ή το σύνολο ή τμήμα παρουσίας εικονικού (ή με άλλο τρόπο προσομοιωμένο) λειτουργικού συστήματος που ξεχωριστή ταυτότητα μηχανήματος (όνομα κύριου υπολογιστή ή παρόμοιο μοναδικό αναγνωριστικό) ή ξεχωριστά δικαιώματα διαχειριστή και
•	παρουσίες εφαρμογών, εφόσον υπάρχουν, με παραμέτρους ρυθμισμένες για εκτέλεση στη συγκεκριμένη παρουσία λειτουργικού συστήματος ή τμήματος αυτής όπως περιγράφεται παραπάνω.
Υπάρχουν δύο τύποι περιβαλλόντων λειτουργικού συστήματος, το φυσικό και το εικονικό. Το φυσικό περιβάλλον λειτουργικού συστήματος είναι ρυθμισμένο ώστε να εκτελείται απευθείας σε ένα σύστημα φυσικού υλικού. Η παρουσία λειτουργικού συστήματος που χρησιμοποιείται για την εκτέλεση του λογισμικού οπτικοποίησης υλικού (π.χ. του Microsoft Virtual Server ή παρόμοιων τεχνολογιών) ή για την παροχή υπηρεσιών οπτικοποίησης υλικού (π.χ. της τεχνολογίας οπτικοποίησης Microsoft ή παρόμοιων τεχνολογιών) θεωρείται μέρος του φυσικού περιβάλλοντος λειτουργικού συστήματος. Το εικονικό περιβάλλον λειτουργικού συστήματος είναι ρυθμισμένο ώστε να εκτελείται απευθείας σε ένα εικονικό (ή διαφορετικά προσομοιωμένο) λειτουργικό σύστημα. Το σύστημα φυσικού υλικού μπορεί να έχει το ένα ή και τα δύο από τα παρακάτω:
•	ένα φυσικό περιβάλλον λειτουργικού συστήματος
•	ένα ή περισσότερα εικονικά περιβάλλοντα λειτουργικού συστήματος.
•	Διακομιστής. Ένας διακομιστής είναι ένα σύστημα φυσικού υλικού που έχει τη δυνατότητα εκτέλεσης του λογισμικού διακομιστή. Ένα διαμέρισμα ή ένα blade υλικού θεωρείται ξεχωριστό σύστημα φυσικού υλικού.
•	Εκχώρηση μιας Άδειας Χρήσης. Η εκχώρηση μιας άδειας χρήσης αφορά απλώς στον προσδιορισμό αυτής της άδειας χρήσης σε μία συσκευή ή ένα χρήστη.
b.	Λογισμικό. Το λογισμικό περιλαμβάνει
•	λογισμικό διακομιστή, και
•	πρόσθετο λογισμικό που μπορεί να χρησιμοποιηθεί μόνο απευθείας με το λογισμικό διακομιστή ή έμμεσα μέσω άλλου πρόσθετου λογισμικού.
c.	Μοντέλο χορήγησης άδειας χρήσης. Το λογισμικό χορηγείται με άδεια χρήσης με βάση
•	τον αριθμό των παρουσιών λογισμικού διακομιστή που εκτελείτε. 
•	τον αριθμό των φυσικών και εικονικών περιβαλλόντων λειτουργικού συστήματος που διαχειρίζονται οι εν λόγω παρουσίες του λογισμικού διακομιστή ή/και
•	τον αριθμό των χρηστών των διαχειριζόμενων φυσικών και εικονικών περιβαλλόντων λειτουργικού συστήματος.
2.	ΑΡΙΘΜΟΣ-ΚΛΕΙΔΙ ΠΡΟΪΟΝΤΟΣ. Το λογισμικό απαιτεί την εγκατάσταση ή την πρόσβαση σε έναν αριθμό-κλειδί. Φέρετε την ευθύνη για τη χρήση των αριθμών-κλειδιών που σας έχουν εκχωρηθεί. Δεν επιτρέπεται να κάνετε κοινή χρήση των αριθμών-κλειδιών με τρίτα μέρη.
3.	ΔΙΚΑΙΩΜΑΤΑ ΧΡΗΣΗΣ.
a.	Εκχώρηση της Άδειας Χρήσης στο Διακομιστή.
i.	Πριν εκτελέσετε οποιαδήποτε παρουσία του λογισμικού διακομιστή με μια άδεια χρήσης λογισμικού, πρέπει να εκχωρήσετε αυτήν την άδεια σε έναν από τους διακομιστές σας. Αυτός ο διακομιστής είναι ο εγκεκριμένος διακομιστής για τη συγκεκριμένη άδεια χρήσης. Μπορείτε να εκχωρήσετε άλλες άδειες χρήσης λογισμικού στον ίδιο διακομιστή, αλλά δεν μπορείτε να εκχωρήσετε την ίδια άδεια χρήσης σε περισσότερους από έναν διακομιστές.
ii.	Μπορείτε να επανεκχωρήσετε μια άδεια χρήσης λογισμικού, αλλά όχι εντός 90 ημερών από την τελευταία εκχώρηση. Μπορείτε να επανεκχωρήσετε μια άδεια χρήσης λογισμικού νωρίτερα, εάν αποσύρετε τον διακομιστή που έχει άδεια χρήσης λόγω μόνιμης βλάβης του υλικού. Κατά την επανεκχώρηση μιας άδειας χρήσης, ο διακομιστής στον οποίο επανεκχωρείτε την άδεια χρήσης γίνεται ο νέος εγκεκριμένος διακομιστής για τη συγκεκριμένη άδεια.
b.	Εκτέλεση παρουσιών του λογισμικού διακομιστή. Μπορείτε να εκτελείτε, οποιαδήποτε στιγμή, μια παρουσία του λογισμικού διακομιστή σε ένα φυσικό ή εικονικό περιβάλλον λειτουργικού συστήματος στον εγκεκριμένο διακομιστή.
c.	Εκτέλεση Παρουσιών του Πρόσθετου Λογισμικού. Μπορείτε να εκτελείτε ή να χρησιμοποιείτε με άλλο τρόπο οποιονδήποτε αριθμό παρουσιών από τα πρόσθετα προγράμματα λογισμικού που αναφέρονται παρακάτω σε φυσικά ή εικονικά περιβάλλοντα λειτουργικού συστήματος σε οποιονδήποτε αριθμό συσκευών. Μπορείτε να χρησιμοποιείτε πρόσθετο λογισμικό μόνο άμεσα με το λογισμικό διακομιστή ή έμμεσα μέσω πρόσθετου λογισμικού. 
Για όλες τις εκδόσεις του System Center Service Manager 2010
•	Διακομιστής διαχείρισης αποθήκης δεδομένων
•	Βάση δεδομένων αποθήκης δεδομένων
•	Κονσόλα του Service Manager
•	Πύλη αυτοεξυπηρέτησης
Μόνο για το System Center Service Manager 2010 με τεχνολογία SQL Server 2008
•	Κοινόχρηστα εργαλεία υπηρεσιών ανάλυσης
•	Business Intelligence Development Studio
•	Στοιχεία συνδεσιμότητας
•	Μεταβιβαζόμενα στοιχεία
•	Εργαλεία διαχείρισης
•	Στοιχεία προγράμματος-πελάτη υπηρεσιών ειδοποίησης
•	Διαχείριση αναφορών υπηρεσίας αναφοράς
•	Κοινόχρηστα εργαλεία υπηρεσιών αναφοράς
•	SQL Server 2008 Books Online 
•	SQL Server 2008 Shared Tools
•	Κιτ ανάπτυξης λογισμικού
•	Δυνατότητες προγράμματος-πελάτη SQLXML
•	Εργαλεία διακομιστή για το SQL Server Mobile
δ.	Δημιουργία και αποθήκευση παρουσιών στους διακομιστές σας και σε μέσα αποθήκευσης. Έχετε τα παρακάτω πρόσθετα δικαιώματα για κάθε άδεια χρήσης λογισμικού που αποκτάτε.
•	Μπορείτε να δημιουργήσετε οποιοδήποτε αριθμό στιγμιότυπων του λογισμικού διακομιστή και πρόσθετου λογισμικού.
•	Μπορείτε να αποθηκεύσετε στιγμιότυπα του λογισμικού διακομιστή και πρόσθετου λογισμικού σε οποιοδήποτε διακομιστή ή μέσο αποθήκευσης.
•	Μπορείτε να δημιουργήσετε και να αποθηκεύσετε στιγμιότυπα του λογισμικού διακομιστή και πρόσθετου λογισμικού αποκλειστικά για να ασκήσετε το δικαίωμα εκτέλεσης στιγμιότυπων του λογισμικού διακομιστή υπό οποιεσδήποτε από τις άδειες χρήσης λογισμικού, όπως περιγράφεται (π.χ. δεν μπορείτε να διανείμετε στιγμιότυπα σε τρίτα μέρη).
ε.	Συμπεριλαμβανόμενα προγράμματα της Microsoft. Το λογισμικό περιέχει άλλα προγράμματα της Microsoft. Οι όροι άδειας χρήσης αυτών των προγραμμάτων ισχύουν για τη χρήση τους.
στ.	Όροι της Άδειας Χρήσης για την τεχνολογία SQL Server 2008. Εάν η έκδοση του λογισμικού διακομιστή που διαθέτετε περιλαμβάνει και την τεχνολογία SQL Server 2008, μπορείτε να εκτελείτε ανά πάσα στιγμή μία παρουσία αυτής της τεχνολογίας σε ένα φυσικό ή εικονικό περιβάλλουν λειτουργικού συστήματος σε ένα διακομιστή αποκλειστικά και μόνο για την υποστήριξη του λογισμικού διακομιστή. Δεν απαιτούνται άδειες CAL SQL Server για αυτήν τη χρήση. Επιτρέπεται η από μέρους σας δημιουργία και αποθήκευση οποιουδήποτε αριθμού παρουσιών της τεχνολογίας SQL Server 2008 σε οποιονδήποτε από τους διακομιστές ή μέσο αποθήκευσης που διαθέτετε αποκλειστικά με σκοπό την άσκηση του δικαιώματός σας να εκτελείτε μια παρουσία της τεχνολογίας SQL Server 2008 δυνάμει οποιασδήποτε εκ των ενεργών αδειών χρήσης λογισμικού.
4.	ΠΡΟΫΠΟΘΕΣΕΙΣ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ Ή/ΚΑΙ ΠΡΟΣΘΕΤΑ ΔΙΚΑΙΩΜΑΤΑ ΧΡΗΣΗΣ.
a.	Άδειες χρήσης διαχείρισης.
i.	Θα πρέπει να αποκτήσετε και να εκχωρήσετε σε μια συσκευή ή ένα χρήστη την κατάλληλη κατηγορία και τύπο αδειών χρήσης διαχείρισης για τα περιβάλλοντα λειτουργικού συστήματος (OSEs) στα οποία θα χρησιμοποιήσετε τις παρουσίες του λογισμικού διακομιστή για άμεση ή έμμεση διαχείριση.
ii.	Κατηγορίες αδειών χρήσης διαχείρισης. Υπάρχουν δύο κατηγορίες αδειών χρήσης διαχείρισης: προγράμματος-πελάτη και διακομιστή. Η κατηγορία της απαιτούμενης άδειας χρήσης εξαρτάται από το λογισμικό λειτουργικού συστήματος που εκτελείται σε ένα OSE. Τα διαχειριζόμενα OSE που εκτελούν λογισμικό λειτουργικού συστήματος διακομιστή απαιτούν άδειες χρήσης διαχείρισης διακομιστή. Όλα τα υπόλοιπα OSEs απαιτούν άδειες χρήσης διαχείρισης προγράμματος-πελάτη. Μία συσκευή μπορεί να διαθέτει πολλά διαφορετικά OSE, συμπεριλαμβανομένου ενός υποσυνόλου στο οποίο εκτελούνται λειτουργικά συστήματα διακομιστή. Σε αυτήν την περίπτωση, θα χρειαστείτε και τις δύο κατηγορίες αδειών χρήσης για τη συγκεκριμένη συσκευή.
iii.	Δύο τύποι αδειών χρήσης διαχείρισης προγράμματος-πελάτη. Υπάρχουν δύο τύποι αδειών χρήσης διαχείρισης προγράμματος-πελάτη: μία για διαχειριζόμενα OSE και μία για χρήστες.
•	Οι άδειες χρήσης διαχείρισης προγράμματος-πελάτη OSE επιτρέπουν στις παρουσίες του λογισμικού διακομιστή που διαθέτετε να διαχειρίζονται τον ίδιο αριθμό OSE που χρησιμοποιούνται από οποιονδήποτε αριθμό χρηστών.
•	Οι άδειες χρήσης διαχείρισης προγράμματος-πελάτη χρήστη επιτρέπουν στις παρουσίες του λογισμικού διακομιστή που διαθέτετε να διαχειρίζονται τα OSE που χρησιμοποιούνται από κάθε χρήστη στον οποίο εκχωρείται μια άδεια χρήσης διαχείρισης προγράμματος-πελάτη χρήστη. Εάν διαθέτετε περισσότερους από έναν χρήστες που χρησιμοποιούν ένα OSE και δεν παραχωρείτε άδεια χρήσης κατά OSE, θα πρέπει να εκχωρήσετε άδειες χρήσης διαχείρισης προγράμματος-πελάτη χρήστη σε κανέναν από αυτούς τους χρήστες.
Οι άδειες χρήσης διαχείρισης προγράμματος-πελάτη δεν επιτρέπουν τη διαχείριση κάποιου OSE στο οποίο εκτελείται λειτουργικό σύστημα διακομιστή.
iv.	Ένας τύπος άδειας χρήσης διαχείρισης διακομιστή. Δεν υπάρχει επιλογή χρήστη για τις άδειες διαχείρισης διακομιστή. Η άδεια χρήσης διαχείρισης διακομιστή OSE είναι ο μόνος τύπος άδειας χρήσης διαχείρισης διακομιστή που μπορείτε να αποκτήσετε. Οι άδειες χρήσης διαχείρισης διακομιστή OSE επιτρέπουν στις παρουσίες του λογισμικού διακομιστή να διαχειρίζονται ίσο αριθμό OSE. Εάν διαχειρίζεστε ένα εικονικό OSE στην αδειοδοτούμενη συσκευή και το φυσικό OSE χρησιμοποιείται αποκλειστικά για την εκτέλεση λογισμικού αναπαράστασης υλικού, την παροχή υπηρεσιών αναπαράστασης υλικού και την εκτέλεση λογισμικού για τη διαχείριση και την εξυπηρέτηση περιβαλλόντων λειτουργικού συστήματος σε αυτήν τη συσκευή, τότε μπορείτε να διαχειρίζεστε το εικονικό και το φυσικό OSE δυνάμει μίας άδειας χρήσης διαχείρισης διακομιστή. Οι άδειες χρήσης διαχείρισης διακομιστή που διαθέτετε δεν επιτρέπουν τη διαχείριση OSE στο οποίο εκτελείται οποιοδήποτε λογισμικό λειτουργικού συστήματος πέραν του λογισμικού λειτουργικού συστήματος διακομιστή.
v.	Εκχώρηση αδειών χρήσης διαχείρισης.
•	Οι κατάλληλες άδειες χρήσης διαχείρισης:
•	διακομιστή και προγράμματος-πελάτη
•	OSE ή χρήστη
•	Εάν αποκτήσετε άδειες χρήσης διαχείρισης προγράμματος-πελάτη χρήστη, τότε θα πρέπει να τις εκχωρήσετε στους χρήστες των διαχειριζόμενων OSE σας.
•	Εάν αποκτήσετε άδειες χρήσης διαχείρισης διακομιστή προγράμματος-πελάτη OSE, θα πρέπει να τις εκχωρήσετε στις συσκευές στις οποίες θα εκτελούνται τα διαχειριζόμενα OSE σας. Ένα διαμέρισμα ή ένα blade υλικού θεωρούνται ότι είναι ξεχωριστή συσκευή. Σε κάθε περίπτωση και χρονική στιγμή, ο αριθμός των OSE που υφίστανται διαχείρισης σε μια συσκευή δεν πρέπει να υπερβαίνει τον αριθμό των αδειών χρήσης διαχείρισης προγράμματος-πελάτη ή διακομιστή OSE που έχουν εκχωρηθεί στη συγκεκριμένη συσκευή, Εξαιρείται η περίπτωση κατά την οποία έχετε την άδεια να διαχειριστείτε ένα φυσικό και ένα εικονικό OSE δυνάμει μίας άδειας χρήσης διαχείρισης διακομιστή, όπως αναφέρθηκε ανωτέρω.
•	Για τους σκοπούς της παρούσας παραγράφου, με τον όρο "διαχείριση" ενός OSE νοείται
•	η απαίτηση ή η λήψη δεδομένων σχετικά με ένα θέμα,
•	η ρύθμιση παραμέτρων.
•	η παροχή οδηγιών στο υλικό ή το λογισμικό που σχετίζεται με το OSE, εξαιρουμένης του εντοπισμού της παρουσίας μιας συσκευής.
•	Δεν απαιτείται άδεια χρήσης διαχείρισης για
•	κάθε OSE που εκτελεί παρουσίες του λογισμικού διακομιστή στους αδειοδοτούμενους διακομιστές σας.
•	κάθε OSE στο οποίο δεν εκτελείται καμία παρουσία λογισμικού ή
•	οποιαδήποτε από τις συσκευές σας η οποία λειτουργεί ως υποδομή δικτύου (OSI layer 3 ή κατώτερου επιπέδου)
•	οποιαδήποτε από τις συσκευές σας αποκλειστικά και μόνο για την οποία εκτελείτε μια διαχείριση εκτός ζώνης. 
Η "διαχείριση εκτός ζώνης" συνίσταται στην αλληλεπίδραση μέσω μιας σύνδεσης δικτύου με έναν ελεγκτή διαχείρισης υλικού για την παρακολούθηση ή τη διαχείριση της κατάσταση των στοιχείων υλικού:
•	θερμοκρασία συστήματος
•	ταχύτητα ανεμιστήρα
•	ενεργοποίηση/απενεργοποίηση
•	επαναφορά συστήματος
•	διαθεσιμότητα CPU.
Η παρακολούθηση της χρήσης των παρακάτω στοιχείων θεωρείται έμμεση διαχείριση του OSE και απαιτείται άδεια χρήσης.
•	CPU 
•	RAM 
•	NIC
•	Αποθήκευση.
•	Με κάθε παρουσία του λογισμικού διακομιστή στους αδειοδοτούμενους διακομιστές σας, μπορείτε να διαχειρίζεστε:
•	απεριόριστο αριθμό OSE σε μια συσκευή, αφού πρώτα εκχωρήσετε έναν ίσο αριθμό αδειών χρήσης διαχείρισης διακομιστή ή προγράμματος-πελάτη σε αυτήν τη συσκευή.
•	τα OSE που χρησιμοποιούν οι χρήστες σας, αφού πρώτα έχετε εκχωρήσει άδειες χρήσης διαχείρισης προγράμματος-πελάτη σε αυτούς τους χρήστες.
•	Ωστόσο, μπορείτε να διαχειρίζεστε το φυσικό και το εικονικό OSE δυνάμει μίας άδειας χρήσης διαχείρισης διακομιστή, σε περίπτωση που χρησιμοποιείτε το φυσικό OSE για τον αποκλειστικό σκοπό που περιγράφηκε ανωτέρω.
vi.	Επανακχώρηση των αδειών χρήσης διαχείρισης. Επιτρέπεται
•	η μόνιμη επανεκχώρηση άδειας χρήσης διαχείρισης από τη μια συσκευή στην άλλη ή άδειας χρήσης διαχείρισης προγράμματος-πελάτη χρήστη από τον έναν χρήστη στον άλλον ή
•	η προσωρινή επανεκχώρηση μιας άδειας διαχείρισης σε μια δεύτερη, δανεική συσκευή όταν η πρώτη είναι χαλασμένη ή μιας άδειας χρήσης διαχείρισης προγράμματος-πελάτη χρήστη σε έναν προσωρινό υπάλληλο όταν ο κύριος χρήστης απουσιάζει.
b.	Πολυπλεξία. Υλικό ή λογισμικό που χρησιμοποιείτε για
•	την ομαδοποίηση συνδέσεων,
•	την αναδρομολόγηση πληροφοριών
•	τη μείωση του αριθμού OSE που το λογισμικό διαχειρίζεται άμεσα,
(ενίοτε αποκαλείται "πολυπλεξία" ή "ομαδοποίηση") δεν μειώνει τον αριθμό αδειών χρήσης οποιοδήποτε τύπου που χρειάζεστε.
c.	Κανένας διαχωρισμός του Λογισμικού Διακομιστή. Δεν μπορείτε να διαχωρίσετε το λογισμικό διακομιστή για χρήση σε περισσότερα από ένα περιβάλλοντα λειτουργικού συστήματος με μόνο μία άδεια χρήσης, εκτός και αν σας έχει παραχωρηθεί ρητή άδεια. Αυτό ισχύει ακόμη κι αν τα περιβάλλοντα λειτουργικού συστήματος βρίσκονται στο ίδιο φυσικό σύστημα  υλικού.
5.	ΥΠΗΡΕΣΙΕΣ ΠΟΥ ΒΑΣΙΖΟΝΤΑΙ ΣΤΟ INTERNET. Μαζί με το λογισμικό, η Microsoft παρέχει υπηρεσίες που βασίζονται στο Internet. Η Microsoft έχει το δικαίωμα να τις αλλάξει ή να τις καταργήσει ανά πάσα στιγμή.
6.	ΜΕΤΡΗΣΕΙΣ ΕΠΙΔΟΣΕΩΝ. Πρέπει να αποκτήσετε την προηγούμενη γραπτή έγκριση της Microsoft προκειμένου να προχωρήσετε σε αποκάλυψη των αποτελεσμάτων οποιασδήποτε δοκιμής επιδόσεων του λογισμικού σε οποιοδήποτε τρίτο μέρος.
7.	ΠΕΔΙΟ ΕΦΑΡΜΟΓΗΣ ΑΔΕΙΑΣ ΧΡΗΣΗΣ. Παραχωρείται μόνο η άδεια χρήσης του λογισμικού. Δεν πωλείται το λογισμικό. Η παρούσα σύμβαση σάς παρέχει μόνο ορισμένα δικαιώματα για τη χρήση του λογισμικού. Η Microsoft επιφυλάσσεται όλων των υπόλοιπων δικαιωμάτων. Εκτός εάν το εφαρμοστέο δίκαιο σάς παραχωρεί περισσότερα δικαιώματα, παρά τον παρόντα περιορισμό, μπορείτε να χρησιμοποιήσετε το λογισμικό μόνο σύμφωνα με όσα προβλέπονται ρητά στην παρούσα σύμβαση. Σε αυτήν την περίπτωση, πρέπει να συμμορφωθείτε με όλους τους τεχνικούς περιορισμούς που υπάρχουν στο λογισμικό και οι οποίοι σας επιτρέπουν να το χρησιμοποιείτε μόνο με συγκεκριμένους τρόπους. Για περισσότερες πληροφορίες, επισκεφθείτε τη διεύθυνση www.microsoft.com/licensing/userights. Δεν επιτρέπεται
•	η παράβλεψη τυχόν τεχνικών περιορισμών του λογισμικού,
•	η αποσυμπίληση ή η ανακατασκευή του πηγαίου ή του αντικειμενικού κώδικα του λογισμικού, εκτός εάν και μόνο στην έκταση που τέτοιες δραστηριότητες επιτρέπονται ρητά από το εφαρμοστέο δίκαιο, παρά τον παραπάνω περιορισμό,
•	η δημιουργία περισσότερων αντιγράφων του λογισμικού από όσων ορίζονται σε αυτήν τη σύμβαση ή σύμφωνα με το εφαρμοστέο δίκαιο, παρά τον παραπάνω περιορισμό,
•	η δημοσίευση του λογισμικού σε άλλους με σκοπό την αντιγραφή,
•	η ενοικίαση, η εκμίσθωση ή ο δανεισμός του λογισμικού ή
•	η χρήση του λογισμικού για την παροχή εμπορικών υπηρεσιών φιλοξενίας λογισμικού.
Τα δικαιώματα πρόσβασης στο λογισμικό σε οποιαδήποτε συσκευή δεν σας παρέχουν κανένα δικαίωμα εφαρμογής ευρεσιτεχνίας της Microsoft ή άλλης πνευματικής ιδιοκτησίας της Microsoft στο λογισμικό ή σε συσκευές που έχουν πρόσβαση στη συσκευή.
8.	ΕΝΑΛΛΑΚΤΙΚΕΣ ΕΚΔΟΣΕΙΣ. Το λογισμικό ενδέχεται να περιλαμβάνει περισσότερες από μία εκδόσεις, όπως εκδόσεις 32 bit και 64 bit. Επιτρέπεται να χρησιμοποιείτε μόνο μία έκδοση κάθε φορά.
9.	ΑΝΤΙΓΡΑΦΟ ΑΣΦΑΛΕΙΑΣ. Επιτρέπεται να δημιουργήσετε ένα αντίγραφο ασφαλείας του μέσου του λογισμικού. Μπορείτε να το χρησιμοποιήσετε μόνο για δημιουργία παρουσιών του λογισμικού.
10.	ΤΕΚΜΗΡΙΩΣΗ. Οποιοδήποτε πρόσωπο έχει έγκυρη πρόσβαση στον υπολογιστή σας ή στο εσωτερικό σας δίκτυο επιτρέπεται να αντιγράψει και να χρησιμοποιήσει την τεκμηρίωση για σκοπούς εσωτερικής αναφοράς.
11.	ΑΠΑΓΟΡΕΥΣΗ ΜΕΤΑΠΩΛΗΣΗΣ ΤΟΥ ΛΟΓΙΣΜΙΚΟΥ. Δεν επιτρέπεται η πώληση λογισμικού που φέρει την ένδειξη "Όχι για μεταπώληση" ("Not for Resale" ή "NFR"). 
12.	ΛΟΓΙΣΜΙΚΟ ΓΙΑ ΦΟΙΤΗΤΕΣ/ΣΠΟΥΔΑΣΤΕΣ/ΜΑΘΗΤΕΣ/ΚΑΘΗΓΗΤΕΣ. Πρέπει να έχετε την ιδιότητα του φοιτητή/σπουδαστή/μαθητή/καθηγητή για να χρησιμοποιήσετε λογισμικό που φέρει την ένδειξη "Λογισμικό για Φοιτητές/Σπουδαστές/Μαθητές/Καθηγητές"(Academic Edition ή AE). Εάν δεν γνωρίζετε εάν έχετε την ιδιότητα του φοιτητή/σπουδαστή/μαθητή/καθηγητή, επισκεφτείτε τη διεύθυνση www.microsoft.com/education ή επικοινωνήστε με τη συγγενή εταιρεία της Microsoft που εξυπηρετεί τη χώρα σας.
13.	ΠΕΡΙΟΡΙΣΜΟΙ ΕΞΑΓΩΓΩΝ. Το λογισμικό υπόκειται στη νομοθεσία και τους κανονισμούς των Η.Π.Α. σχετικά με τις εξαγωγές. Πρέπει να συμμορφώνεστε με την εθνική και διεθνή νομοθεσία και τους κανονισμούς σχετικά με τις εξαγωγές που ισχύουν για το λογισμικό. Αυτή η νομοθεσία περιλαμβάνει περιορισμούς προορισμού, τελικών χρηστών και τελικής χρήσης. Για περισσότερες πληροφορίες, επισκεφθείτε τη διεύθυνση www.microsoft.com/exporting.
14.	ΥΠΗΡΕΣΙΕΣ ΥΠΟΣΤΗΡΙΞΗΣ. Η Microsoft παρέχει υπηρεσίες υποστήριξης για το λογισμικό, όπως περιγράφεται στη διεύθυνση www.support.microsoft.com/common/international.aspx.
15.	ΣΥΝΟΛΙΚΗ ΣΥΜΒΑΣΗ. Αυτή η σύμβαση (συμπεριλαμβανομένης της εγγύησης που ακολουθεί), καθώς και οι όροι για συμπληρώματα, ενημερώσεις, υπηρεσίες που βασίζονται στο Internet και υπηρεσίες υποστήριξης, αποτελούν τη συνολική σύμβαση για το λογισμικό και τις υπηρεσίες υποστήριξης.
16.	ΕΦΑΡΜΟΣΤΕΟ ΔΙΚΑΙΟ.
a.	Ηνωμένες Πολιτείες. Εάν αποκτήσατε το λογισμικό στις Ηνωμένες Πολιτείες, η παρούσα σύμβαση διέπεται από το δίκαιο της πολιτείας της Ουάσινγκτον, το οποίο ισχύει για αξιώσεις σε περίπτωση παραβίασης της σύμβασης, ανεξάρτητα από τυχόν αντιφάσεις του δικαίου. Όλες οι υπόλοιπες αξιώσεις διέπονται από το δίκαιο της χώρας όπου διαμένετε, συμπεριλαμβανομένων των αξιώσεων που καλύπτονται από το δίκαιο προστασίας καταναλωτή, αθέμιτου ανταγωνισμού και αδικοπραξίας.
b.	Χώρες εκτός των Ηνωμένων Πολιτειών. Εάν αποκτήσατε το λογισμικό σε οποιαδήποτε άλλη χώρα, ισχύει το δίκαιο της συγκεκριμένης χώρας.
17.	ΝΟΜΙΚΕΣ ΣΥΝΕΠΕΙΕΣ. Αυτή η σύμβαση περιγράφει συγκεκριμένα νόμιμα δικαιώματα. Ενδέχεται να έχετε και άλλα δικαιώματα σύμφωνα με το δίκαιο της πολιτείας ή της χώρας σας. Ενδέχεται επίσης να έχετε δικαιώματα έναντι του τρίτου μέρους από το οποίο προμηθευτήκατε το λογισμικό. Η παρούσα σύμβαση δεν επηρεάζει τα δικαιώματα που σας αναγνωρίζονται από το δίκαιο της πολιτείας ή της χώρας σας, εφόσον τούτο δεν επιτρέπεται σύμφωνα με το δίκαιο αυτό.
18.	ΑΠΟΚΛΕΙΣΜΟΣ ΚΑΙ ΠΕΡΙΟΡΙΣΜΟΣ ΕΥΘΥΝΗΣ ΑΠΟΖΗΜΙΩΣΗΣ. Μπορείτε να λάβετε από τη Microsoft και τους προμηθευτές της αποζημίωση μόνο για θετική ζημία έως το ποσό που έχετε καταβάλει για το λογισμικό. Δεν μπορείτε να λάβετε αποζημίωση για άλλες ζημίες, συμπεριλαμβανομένης της αποζημίωσης για αποθετική ζημία, διαφυγόντα κέρδη, ειδική ζημία ή εύλογη αποζημίωση.
Αυτός ο περιορισμός ισχύει για
•	ζητήματα που σχετίζονται με το λογισμικό, τις υπηρεσίες, το περιεχόμενο (συμπεριλαμβανομένου του κώδικα) σε τοποθεσίες τρίτων στο Internet ή προγράμματα τρίτων και
•	αξιώσεις για παραβίαση σύμβασης παραβίαση εγγύησης ή προϋποθέσεων, αντικειμενική ευθύνη αμέλεια ή άλλη αδικοπραξία στο βαθμό που επιτρέπεται από το εφαρμοστέο δίκαιο.
Επίσης ισχύει ακόμα και αν
•	η επισκευή, αντικατάσταση ή επιστροφή τιμήματος του λογισμικού δεν σας αποζημιώνει πλήρως για οποιαδήποτε απώλεια ή
•	η Microsoft γνώριζε ή θα έπρεπε να γνωρίζει την πιθανότητα των ζημιών.
Το δίκαιο ορισμένων πολιτειών δεν επιτρέπει τον αποκλεισμό ή τον περιορισμό της ευθύνης για αποθετικές ζημίες ή της ευθύνης για εύλογη αποζημίωση ή για διαφυγόντα κέρδη. Συνεπώς, ο παραπάνω περιορισμός ή αποκλεισμός μπορεί να μην ισχύει στην περίπτωσή σας. Επίσης, μπορεί να μην ισχύει για την περίπτωσή σας εφόσον το δίκαιο της χώρας σας δεν επιτρέπει τον αποκλεισμό ή τον περιορισμό της ευθύνης για αποθετική ζημία ή της ευθύνης για εύλογη αποζημίωση ή διαφυγόντα κέρδη. 

***********************************************************************
ΠΕΡΙΟΡΙΣΜΕΝΗ ΕΓΓΥΗΣΗ
Α.	ΠΕΡΙΟΡΙΣΜΕΝΗ ΕΓΓΥΗΣΗ. Εάν ακολουθείτε τις οδηγίες, το λογισμικό θα λειτουργεί ουσιαστικά όπως περιγράφεται στην τεκμηρίωση της Microsoft που συνοδεύει το λογισμικό.
Β.	ΔΙΑΡΚΕΙΑ ΕΓΓΥΗΣΗΣ, ΑΠΟΔΕΚΤΗΣ ΕΓΓΥΗΣΗΣ, ΔΙΑΡΚΕΙΑ ΙΣΧΥΟΣ ΤΥΧΟΝ ΣΙΩΠΗΡΩΝ ΕΓΓΥΗΣΕΩΝ. Η περιορισμένη εγγύηση καλύπτει το λογισμικό για ένα έτος από την ημερομηνία απόκτησης από τον πρώτο χρήστη. Εάν λάβετε συμπληρώματα, ενημερώσεις ή νέο λογισμικό σε αντικατάσταση άλλου κατά τη διάρκεια του ενός έτους, τα προαναφερθέντα καλύπτονται για το υπόλοιπο της εγγύησης ή για 30 ημέρες, όποιο από τα δύο έχει μεγαλύτερη διάρκεια. Εάν ο πρώτος χρήστης μεταβιβάσει το λογισμικό, το υπόλοιπο της εγγύησης θα ισχύει για τον αποδέκτη.
Στο βαθμό που επιτρέπεται από το νόμο, οποιεσδήποτε σιωπηρές εγγυήσεις, εξασφαλίσεις ή προϋποθέσεις διαρκούν όσο το διάστημα ισχύος της περιορισμένης εγγύησης. Ορισμένα κράτη δεν επιτρέπουν περιορισμούς στη χρονική διάρκεια των σιωπηρών εγγυήσεων. Συνεπώς, οι ανωτέρω περιορισμοί μπορεί να μην ισχύουν στην περίπτωσή σας. Ενδέχεται επίσης να μην ισχύουν στην περίπτωσή σας επειδή ορισμένα κράτη δεν επιτρέπουν περιορισμούς ως προς τη διάρκεια ισχύος των σιωπηρών εγγυήσεων ή προϋποθέσεων.
Γ.	ΑΠΟΚΛΕΙΣΜΟΣ ΑΠΟ ΤΗΝ ΕΓΓΥΗΣΗ. Αυτή η εγγύηση δεν καλύπτει προβλήματα που οφείλονται σε δικές σας ενέργειες (ή αδυναμία ενέργειας), στις ενέργειες άλλων χρηστών ή σε συμβάντα που δεν περιλαμβάνονται στο εύλογο πεδίο ελέγχου της Microsoft.
Δ.	ΑΠΟΖΗΜΙΩΣΗ ΓΙΑ ΠΑΡΑΒΙΑΣΗ ΕΓΓΥΗΣΗΣ. Η επισκευή ή η αντικατάσταση του λογισμικού γίνεται από τη Microsoft χωρίς οικονομική επιβάρυνση. Εάν η Microsoft δεν μπορεί να επισκευάσει ή να αντικαταστήσει το λογισμικό, θα σας επιστρέψει το ποσό που αναγράφεται στην απόδειξη αγοράς του λογισμικού. Η Microsoft επίσης θα επισκευάσει ή θα αντικαταστήσει συμπληρώματα, ενημερώσεις και το νέο λογισμικό για αντικατάσταση χωρίς οικονομική επιβάρυνση. Εάν η Microsoft δεν μπορεί να επισκευάσει ή να αντικαταστήσει τα παραπάνω, θα σας επιστρέψει το ποσό που έχετε καταβάλει για την απόκτησή τους (εάν έχετε καταβάλει). Για να λάβετε αποζημίωση, πρέπει να καταργήσετε την εγκατάσταση του λογισμικού και να επιστρέψετε στη Microsoft οποιαδήποτε μέσα και άλλα σχετικά υλικά μαζί με την απόδειξη αγοράς. Αυτή είναι η μόνη αποζημίωση σε περίπτωση παραβίασης της περιορισμένης εγγύησης.
E.	ΔΕΝ ΕΠΗΡΕΑΖΟΝΤΑΙ ΤΑ ΔΙΚΑΙΩΜΑΤΑ ΤΩΝ ΚΑΤΑΝΑΛΩΤΩΝ. Ενδέχεται να έχετε επιπλέον δικαιώματα ως καταναλωτής σύμφωνα με την εγχώρια νομοθεσία περί προστασίας καταναλωτών της χώρας σας, τα οποία η παρούσα σύμβαση δεν μπορεί να αλλάξει.
ΣΤ.	ΔΙΑΔΙΚΑΣΙΕΣ ΕΓΓΥΗΣΗΣ. Για τις υπηρεσίες που παρέχονται στο πλαίσιο της εγγύησης, απαιτείται απόδειξη αγοράς.
1.	Ηνωμένες Πολιτείες και Καναδάς. Για υπηρεσίες που παρέχονται στο πλαίσιο της εγγύησης ή για πληροφορίες σχετικά με την αποζημίωση για λογισμικό που αγοράστηκε στις Ηνωμένες Πολιτείες και τον Καναδά, επικοινωνήστε με τη Microsoft μέσω:
•	του αριθμού τηλεφώνου (800) MICROSOFT
•	του Microsoft Customer Service and Support, One Microsoft Way, Redmond, WA 98052-6399 ή
•	επισκεφτείτε τη διεύθυνση www.microsoft.com/info/nareturns.htm.
2.	Ευρώπη, Μέση Ανατολή και Αφρική. Εάν αγοράσατε το λογισμικό στην Ευρώπη, τη Μέση Ανατολή ή την Αφρική, η Microsoft Ireland Operations Limited παρέχει αυτή την περιορισμένη εγγύηση. Για αξιώσεις στο πλαίσιο αυτής της εγγύησης, πρέπει να επικοινωνήσετε είτε με τη
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland ή
•	τη συγγενή εταιρεία της Microsoft στη χώρα σας (μεταβείτε στη διεύθυνση www.microsoft.com/worldwide). Για την Ελλάδα, καλέστε +30-210-949-9100 ή επισκεφθείτε τη διεύθυνση www.microsoft.com/hellas/default.asp.
3.	Χώρες εκτός Ηνωμένων Πολιτειών, Καναδά, Ευρώπης, Μέσης Ανατολής και Αφρικής. Εάν αποκτήσατε το λογισμικό σε χώρα εκτός Ηνωμένων Πολιτειών, Καναδά, Ευρώπης, Μέσης Ανατολής και Αφρικής, επικοινωνήστε με τη συγγενή εταιρεία της Microsoft στη χώρα σας (μεταβείτε στη διεύθυνση www.microsoft.com/worldwide).
Ζ.	ΔΕΝ ΠΑΡΕΧΟΝΤΑΙ ΑΛΛΕΣ ΕΓΓΥΗΣΕΙΣ. Η περιορισμένη εγγύηση είναι η μόνη εγγύηση που παρέχεται απευθείας από τη Microsoft. H Microsoft δεν παρέχει άλλες ρητές εγγυήσεις ή προϋποθέσεις. Στο βαθμό που επιτρέπεται από το τοπικό δίκαιο, η Microsoft αποποιείται των σιωπηρών εγγυήσεων εμπορευσιμότητας, καταλληλότητας για συγκεκριμένο σκοπό και μη προσβολής δικαιωμάτων. Εάν το δίκαιο της χώρας σας προβλέπει οποιεσδήποτε σιωπηρές εγγυήσεις ή προϋποθέσεις, παρά την παρούσα αποποίηση, η αποζημίωση που δικαιούστε περιγράφεται στην ανωτέρω διάταξη "Αποζημίωση για παραβίαση εγγύησης", στο βαθμό που επιτρέπεται από το δίκαιο της χώρας σας.
Η.	ΠΕΡΙΟΡΙΣΜΟΣ ΚΑΙ ΑΠΟΚΛΕΙΣΜΟΣ ΕΥΘΥΝΗΣ ΑΠΟΖΗΜΙΩΣΗΣ ΓΙΑ ΠΑΡΑΒΙΑΣΗ ΕΓΓΥΗΣΗΣ. Η ανωτέρω διάταξη "Περιορισμός και αποκλεισμός ευθύνης αποζημίωσης" ισχύει για παραβιάσεις της παρούσας περιορισμένης εγγύησης.
Η παρούσα εγγύηση σάς παραχωρεί συγκεκριμένα νόμιμα δικαιώματα και ενδέχεται να έχετε και άλλα δικαιώματα τα οποία διαφέρουν ανάλογα με την πολιτεία ή τη χώρα.